stanford-oval/wikipedia huggingface dataset:
Hippolokhos (asklepiadit)
Hippolokhos I

Hippolokhos oli Johannes Tzetzeen mukaan Asklepioksen pojan Podaleirioksen ja Syrnen poika, ja näin toista sukupolvea Asklepioksesta laskettuna. Hän oli Sostratos I:n isä. Jos hän olisi historiallinen henkilö, hän ajoittuisi noin 1100-luvulle eaa.
Hippolokhos II

Hippolokhos (n. 400-luku eaa.) oli Elafoksen poika ja 16:tta sukupolvea Asklepioksesta laskettuna. Hän oli yksi aikansa tärkeimpiä henkilöitä Kosin saarella.
Henri Anspach

| Mitalit> Maa:   Belgia. Olympialaiset .Miesten miekkailu | Mitalit> Maa:   Belgia. Olympialaiset .Miesten miekkailu | Mitalit> Maa:   Belgia. Olympialaiset .Miesten miekkailu | Maa:   Belgia> .Miesten miekkailu |
| --- | --- | --- | --- |
|  Kultaa | Tukholma 1912 | kalpa, joukkuekilpailu |  |
Henri Anspach (10. heinäkuuta 1882 – 29. maaliskuuta 1979) oli belgialainen miekkailija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa kalvan joukkuekilpailussa. Samoissa kisoissa hän osallistui myös floretin yksilökilpailuun, kalvan yksilökilpailuun ja säilän joukkuekilpailuun.
Miekkailija Paul Anspach oli Henrin serkku.
Hondonvaahtera

| Hondonvaahtera |
| --- | --- |
 Hondonvaahtera Aucklandin kasvitieteellisessä puutarhassa Uudessa-Seelannissa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Sapindales
Heimo::  Saippuamarjakasvit Sapindaceae
Suku::  Vaahterat Acer
Laji::  shirasawanum
Kaksiosainen nimi
 Acer shirasawanum  Koidz. 
Katso myös
   Hondonvaahtera Wikispeciesissä   Hondonvaahtera Commonsissa 
Infobox OKNimi-testi OKIUCN-testi OK: 
Hondonvaahtera (Acer shirasawanum) on saippuamarjakasvien (Sapindaceae) heimoon, vaahteroiden (Acer) sukuun kuuluva kasvilaji. Se on kausivihanta pieni puu tai suuri pensas, joka voi kasvaa 4,5–6 metriä korkeaksi. Hondonvaahtera on kuitenkin hidaskasvuinen. Kaarna on väriltään vaaleanharmaata. Lehdet sijaitsevat vastakkain ja ovat 2,5–7,5 cm pitkiä sekä leveitä. Lehdissä on 9–13 sahalaitaista liuskaa ja lehtien syysväri vaihtelee keltaisesta punaiseen. Kukat ovat punertavia ja sijaitsevat huiskilomaisissa ryhmissä. Hedelmänä on ruskea tai punertava, kaksiosainen samara.
Hondonvaahtera kasvaa luontaisena Japanissa, mutta sitä käytetään myös muualla koristekasvina näyttävien lehtiensä sekä syysvärinsä vuoksi. Hondonvaahtera kasvaa keskikosteassa, hyvin vettä läpäisevässä maaperässä puolivarjossa.
Aiheesta muualla

Mustila Arboretum: Hondonvaahtera (Acer shirasawanum) (Arkistoitu – Internet Archive)
Global Biodiversity Information Facility (GBIF): Acer shirasawanum (englanniksi)
Hermán Gaviria

Hermán Gaviria Carvajal (27. marraskuuta 1969 Carepa, Antioquia – 24. lokakuuta 2002 Cali) oli kolumbialainen jalkapalloilija, keskikenttäpelaaja.
Peliura

Eteläamerikkalaiseen tapaan Gaviria käytti pelatessaan taiteilijanimeä, joksi hänen valintansa oli synnyinpaikkansa mukaan Carepa. Hän pelasi vuosina 1992–1997 Kolumbian maajoukkueessa 40 ottelua, joissa teki viisi maalia. Hän edusti maataan vuoden 1994 maailmanmestaruuskisoissa, joissa teki yhden maalin, 1992 olympialaisissa (kaksi maalia) ja kolmesti maanosansa mestaruuskisoissa. Seuratasolla hän pelasi Atlético Nacionalissa, Deportes Tolimassa, Deportivo Calissa, Atlético Bucaramangassa ja myös Shonan Bellmaressa, J. Leaguessa.
Kuolema

Deportivo Calin pitäessä harjoitusleiriä syksyllä 2002 salama iski Gaviriaan. Hän kuoli heti, mutta hänet julistettiin kuolleeksi vasta Valle de Lillin sairaalassa. Vieressä ollut joukkuetoveri Giovanni Córdobakin loukkaantui niin pahoin, että kuoli kolme päivää myöhemmin. Gavirialta jäi vaimo ja kaksi lasta.
Aiheesta muualla

Olympialaisten urheilijaprofiili (Arkistoitu – Internet Archive)
Brotli

Brotli on Googlen kehittämä häviötön tietojen pakkausalgoritmi. Se käyttää yleiskäyttöisen häviöttömän LZ77-pakkausalgoritmin, Huffman-koodauksen ja 2. kertaluvun kontekstimallinnuksen yhdistelmää. Brotlia käyttävät pääasiassa verkkopalvelimet ja sisällönjakeluverkot HTTP-sisällön pakkaamiseen, mikä nopeuttaa Internet-verkkosivustojen latautumista. Gzipin seuraaja, sitä tukevat kaikki tärkeimmät selaimet, ja siitä on tullut yhä suositumpi, koska se tarjoaa paremman pakkauksen kuin gzip.
Helmut Gröttrup

Helmut Gröttrup (1916–1981) oli saksalainen raketti-insinööri, joka suunnitteli V-2-ohjuksen ohjausjärjestelmän ja joka oli Wernher von Braunin insinööreistä johtavia niistä, jotka siirtyivät toisen maailmansodan jälkeen Neuvostoliittoon Sergei Koroljovin rakettiohjelmaan.
Hän asui toisen maailmansodan jälkeen Saksan läntisellä miehitysvyöhykkeellä. Hän ei halunnut siirtyä Yhdysvaltoihin mm. perhesyistä. Venäläiset tarjosivat korkeaa palkkaa V-2-työn jatkamisesta Saksan itäosasta käsin.
Syyskuusta 1945 lokakuuhun 1946 Gröttrup toimi Saksan Neuvostoliiton miehitysvyöhykkeellä Korolevin alaisuudessa, jonka jälkeen ko. saksalaisryhmä perheineen siirrettiin Neuvostoliittoon.
Marraskuuhun 1947 mennessä saksalaiset toteuttivat 11 V-2-rakettien koelaukaisua Gorodomlijan saarelta. Viisi laukaisuista onnistui. Tämän jälkeen saksalaisten tutkimustyöurakka oli tehty. He joutuivat olemaan karanteenissa 1950-luvun puoliväliin, kunnes heidän tietonsa Neuvostoliiton rakettiohjelman tilasta oli vanhentunutta tietoa.
22. marraskuuta 1955 Gröttrup muutti takaisin Saksaan.
Aiheesta muualla

Gorodomlija-saaren historiaa (englanniksi)
Hanhijärvi (Viitasaari, Pyydysmäki)

| Hanhijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°01′01″N, 25°43′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  suo-oja 
Järvinumero:  14.421.1.033
Mittaustietoja
Pinnankorkeus:  146,9 m  
Pituus:  950 m  
Leveys:  260 m  
Rantaviiva:  2,303 km  
Pinta-ala:  10,585 ha  
Tilavuus:  0,0002568 km³ 
Keskisyvyys:  2,43 m  
Suurin syvyys:  4,7 m  
Saaria:  ei saaria 
 fiHanhijärvi 
Hanhijärvi  on Keski-Suomessa Viitasaarella  Pyydysmäen lähellä sijaitseva järvi.
Maantietoa

Järvi on 950 metriä pitkä, 260 metriä leveä, ja sen pinta-ala on 10,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 256 800 kuutiometriä. Sen keskisyvyys on 2,4 metriä ja suurin syvyys on 4,7 metriä. Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Järven vedenpinnan korkeus on 146,9 metriä mpy.
Hopeatetrafluoroboraatti

| Hopeatetrafluoroboraatti |
| --- | --- |


Tunnisteet
CAS-numero:  14104-20-2
PubChem CID:  159722
Ominaisuudet
Molekyylikaava:  AgBF4
Moolimassa:  194,68 g/mol
Ulkomuoto:  Kiinteää valkeaa ainetta
Sulamispiste:  71,5 °C
Tiheys:  0,936 g/cm3
Liukoisuus veteen:  Liukenee hyvin veteen.
  
Hopeatetrafluoroboraatti (AgBF4) on hopeakationien ja tetrafluoroboraatti-anionien muodostama epäorgaaninen ioniyhdiste. Se on valkoista tai likaisenvaaleaa kiinteää jauhetta, joka liukenee veteen ja muihin poolisiin liuottimiin.
Valmistaminen

Hopeatetrafluoroboraattia voidaan valmistaa monin tavoin, esim. antamalla booritrifluoridin ja hopeaoksidin reagoida bentseenin läsnäollessa, tai hopeafluoridin reagoida booritrifluoridin kanssa nitrometaanin läsnäollessa.
Käyttö

Hopeatetrafluoroboraatti on käyttökelpoinen reagenssi epäorgaanisessa ja organometallisessa kemiassa. Sekoitettuna dikloorimetaaniin se on kohtalaisen vahva hapetin. Hopeaheksafluorofosfaatin tavoin sitä käytetään halidi-anionien tai -ligandien korvaamiseen heikosti koordinoivilla tetrafluoroboraatti-anioneilla. Tuloksena syntyy vastaavia hopeahalideja.
Aiheesta muualla

Pubchem: Silver tetrafluoroborate
Busan–Gimhae-pikaraitiotie

Pikaraitiovaunu Gimhaen lentoasemalla
Gangbyeonin asema rakenteilla
Busan–Gimhae-pikaraitiotie on pikaraitiotiejärjestelmä Busanin ja Gimhaen kaupunkien välillä Etelä-Koreassa. Järjestelmä kattaa 21 asemaa yhdellä linjalla, jonka pituus on noin 24 kilometriä.
Pikaraitiotien rakentaminen aloitettiin vuonna 2006, ja järjestelmä avattiin 9. syyskuuta 2011. Pikaraitiotie yhdistää toisiinsa Gimhaen kaupungin keskustan, Gimhaen kansainvälisen lentoaseman ja Busanin metroverkoston.
Hermusenjärvi (Luumäki, Kannuskoski)

| Hermusenjärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  61°02′04″N, 27°12′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Hujajärveen 
Järvinumero:  14.186.1.011
Mittaustietoja
Pinnankorkeus:  97,5 m  
Pituus:  1,3 km  
Leveys:  480 m  
Rantaviiva:  3,134 km  
Pinta-ala:  21,691 ha  
Saaria:  ei saaria 
 fiHermusenjärvi 
Hermusenjärvi  on Etelä-Karjalassa Luumäellä Hermusen kylän lähellä sijaitseva järvi.
Maantietoa

Järven pinta-ala on 22 hehtaaria, se on 1,3 kilometriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 3,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Järven vedenpinnan korkeus on 97,5 metriä mpy.
Cantiere navale fratelli Orlando

| Cantiere navale fratelli Orlando |
| --- | --- |
Perustettu:  1866
Kotipaikka:  Livorno, Italia
Toimiala:  telakkateollisuus
Omistaja:  Azimut-Benetti
Infobox OKVirheellinen NIMI-arvo: 
Cantiere navale fratelli Orlando oli italialainen telakka, jonka Orlandon veljekset perustivat 1866 Livornoon. Yhtiö sulautui Società per la Costruzione di Navi, Machine ed Artiglierie Odero-Terni-Orlandoon vuonna 1929, mistä myöhemmin muodostui OTO Melara. Yhtiön osti toisen maailmansodan jälkeen Gio. Ansaldo & C., joka päätti vuonna 1963 luopua telakasta. Telakan osti Cantiere Luigi Orlando SpA, joka liitettiin osaksi Fincantieria 1. tammikuuta 1984. Fincantieri päätti luopua telakasta, jonka vuonna 2003 osti loistojahtien valmistaja Azimut-Benetti.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cantiere navale fratelli Orlando
Hämeenjärvi (Haukipudas)

| Hämeenjärvi |
| --- | --- |
 Järvi pohjoisrannalta kaakkoon päin nähtynä
Valtiot:  Suomi 
Paikkakunta:  Oulu
Koordinaatit:  65°08′27″N, 25°34′13″E
Järvinumero:  84.114.1.009 
Mittaustietoja
Pinnankorkeus:  33,9 m 
Rantaviiva:  5,65 km 
Pinta-ala:  1,048 km² 
 fiHämeenjärvi 
Hämeenjärvi on järvi Kalimeenojan valuma-alueella Kalimenkylän kaupunginosassa Oulussa. Järvi sijaitsee Kiimingin Alakylästä kolmisen kilometriä lounaaseen, lähellä Alakylän ravirataa. Järven pituus luode-kaakkosuunnassa on noin 1,8 kilometriä ja leveys puolisen kilometriä. Järven rannat ovat pääosin kangasmaata ja pohja hiekkaa. Kaakon puolella on sen sijaan suota ja kolme lampea, Kummunlampi, Hamppulampi ja Takalampi. Järven ympäri ja rannoille, joilla on runsaasti kesäasuntoja, on tieyhteys pohjoispuolelta Alakyläntieltä, aivan kaakkoisnurkkaa lukuun ottamatta.
Hämeenjärven omistaa Kellon jakokunta, jonka vuokralaisena Hämeenjärven Kalastusseura ry on hoitanut järven kalakantaa istutuksin ja veden tilaa mm. tarvittaessa kalkituksin. Kalastusseuran jäseniä ovat lähes kaikki Hämeenjärven mökinomistajat ja ranta-asukkaat. Kalastus Hämeenjärvessä on luvanvaraista. Kalakanta muodustuu pääasiassa istetusta siiasta ja ahvenista, minkä lisäksi järvessä on jonkin verran myös haukia. Järvi on suurimmaksi osaksi hiekkapohjainen, vesi kirkasta ja keskisyvyys alle kaksi metriä. Järvi sijaitsee ympäröivän maaston yläpuolella, ja sen veden pintaan vaikuttavat vain pohjaveden pinnan korkeus ja sademäärät.
Hete

Pieni hetteikkölähde Parikkalassa.
Hete eli rimpi on upottava lähteen- tai suon silmäke. Hetteen vesi on monesti juomakelpoista, mutta se voi olla myös epäpuhdasta. Hetteen lähistöllä suolla kasvaa usein hillaa tai muita marjoja. Hetteitä on ennen käytetty joskus jääkaappeina upottamalla niihin marja- tai kalaämpäreitä. Ennen on niissä on myös jäähdytetty maitoa lypsyn jälkeen, kun maito on pitänyt saada nopeasti kylmäksi.
Aiheesta muualla

Neitiniemi-Upola, Leena: Alakylän kaunis, puhdas luonto Luonto ja Ilmasto - Alakylä. Arkistoitu 8.7.2018. Viitattu 8.7.2018.
Nieminen, Inga: Syötteen kulttuuriperinnön tuotteistamissuunnitelma 2011, s. 19.  Vantaa:  Metsähallitus, 2012.  ISBN 978-952-446-933-3.  Teoksen verkkoversio.
Busanin metro

| Busanin metro |
| --- | --- |


Sijainti:  Busan, Etelä-Korea
Avattu:  1985
Pituus:  106,8 km
Asemia:  128
Linjoja:  5
Liikennöitsijä(t):  Busan Transportation Corporation
  
Busanin metro on metrojärjestelmä Busanissa Etelä-Koreassa. Ensimmäinen osa järjestelmästä avattiin vuonna 1985, jolloin se käsitti yhden linjan ja seitsemäntoista asemaa. Nykyään järjestelmä koostuu viidestä linjasta ja 128 asemasta. Verkoston yhteispituus on noin 107 kilometriä.
Ensimmäisen linjan BTC Class 1000 -mallin metrojuna.
Kumipyörillä kulkeva BTC 4x05 EMU neljännellä linjalla.
BTC Class 3000 -mallin metrojuna kolmannella linjalla.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Busan Metro
Hello World: The Motown Solo Collection

| Hello World: The Motown Solo Collection Michael Jackson |
| --- | --- | --- |

Kokoelmalevyn tiedot
 Äänitetty : 1969 – 1975
 Julkaistu: 1. syyskuuta 2009
 Tuottaja(t): useita
 Tyylilaji: pop, R&B, rock, soul, disko, funk
 Levy-yhtiö: Hip-O Records   Motown
Michael Jacksonin muut kokoelmalevyt
| The Definitive Collection 2009 | Hello World: The Motown Solo Collection 2009 |   |
Hello World: The Motown Solo Collection on yhdysvaltalaisen laulajan Michael Jacksonin 71 kappaletta sisältävä kokoelmaboksi sekä kahdestoista ja viimeinen kokoelmalevy, joka julkaistiin postuumisti hänen kuolemansa jälkeen 1. syyskuuta 2009. Boksi sisältää Jacksonin neljä ensimmäistä sooloalbumia vuosilta 1972–1975 sekä kappaleita, jotka julkaistiin hänen lähdettyään levy-yhtiö Motownista.
Hello Neighbor

| Hello Neighbor |
| --- | --- |

Kehittäjä:  Dynamic Pixels
Julkaisija:  tinyBuild Games
Jakelija:  Epic Games Store, GOG.com, Steam, Humble Store, Nintendo eShop, Microsoft Store, Google Stadia, PlayStation Now, Google Play, App Store ja PlayStation Store
Pelisarja:  Hello Neighbor
Pelimoottori:  Unreal Engine 4
Julkaistu:  WW 8. joulukuuta 2017
Lajityyppi:  selviytymiskauhupeli
Pelimuoto:  yksinpeli
Ikäluokitus:  ESRB: 10 vuotta tai vanhempi ja teini-ikäisille  USK 12 
Alusta:  Android, IOS, Nintendo Switch, PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Hello Neighbor on Dynamic Pixelsin kehittämä ja tinyBuild Gamesin julkaisema hiiviskely- ja selviytymiskauhupeli. Peli on julkaistu vuonna 2017 Windowsille ja Xbox Onelle sekä muille alustoille seuraavana vuonna.
Pelaaminen

Pelin tarkoituksena on päästä naapurin kellariin ja saada selville hänen salaisuutensa.
Seuraaja

Vuonna 2018 Hello Neighbor sai uuden esi-osan, Hello Neighbor: Hide & Seek, joka kertoo Naapurin perheestä. Muita sarjaan julkaistuja pelejä ovat Secret Neighbor ja Hello Engineer.
Vuonna 2020 tinyBuild Games ilmoitti että pelin jatko-osa Hello Neighbor 2 julkaistaan vuonna 2021.
Vastaanotto

Peli on saanut IGN:n arvostelussa arvosanaksi 4.1/10: kritiikkiä peli sai muun muassa epäloogisista pulmista ja turhauttavasta pelaamisesta.
Peli on saanut GameSpotin arvostelussa arvosanaksi 3/10: kritiikkiä peli sai muun muassa ohjausmekaniikasta, tarinan kerronnasta ja epätasaisesta tekoälystä.
Aiheesta muualla

Hello Neighbor MobyGamesissa (englanniksi)
Viralliset kotisivut (englanniksi)
Bredtvetin keskitysleiri

Bredtvetin leirin käytössä ollut rakennus
Bredtvetin keskitysleiri oli Saksan Osloon Norjan miehityksen aikana perustama keskitysleiri, jonka tilat olivat alun perin toimineet sisäoppilaitoksena. Syksyllä 1941 saksalaiset muuttivat sen keskitysleiriksi. Leiri  oli käytössä sodan loppuun asti. Siellä pidettiin jonkun verran juutalaisia, mutta lähinnä sinne vietiin hallinnon vastustajia.
Keskitysleirin tiloissa toimii nykyisin naisvankila.
Hellraiser

| Hellraiser |
| --- | --- |

Ohjaaja:  Clive Barker
Käsikirjoittaja:  Clive Barker
Perustuu:  Clive Barkerin novelliin Helvetilliset
Tuottaja:  Christopher Figg
Säveltäjä:  Christopher Young
Kuvaaja:  Robin Vidgeon
Leikkaaja:   Richard Marden  Tony Randel 
Tuotantosuunnittelija:  Michael Buchanan
Pääosat:   Andrew Robinson  Clare Higgins  Ashley Laurence 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Cinemarque Entertainment
Levittäjä:  Entertainment Film Distributors Netflix
Ensi-ilta:  11. syyskuuta 1987
Kesto:  94 min
Alkuperäiskieli:  englanti
Budjetti:  1 000 000 dollaria
Seuraaja:  Hellbound – Hellraiser II
Aiheesta muualla
IMDb 
Elonet
AllMovie
Infobox OKNimi-testi OK: 
Hellraiser on Clive Barkerin käsikirjoittama ja ohjaama kauhuelokuva, joka perustuu hänen tarinaansa Helvetilliset (Hellbound Heart). Elokuva sai ensi-iltansa vuonna 1987. Elokuvan työnimi oli Sadomasochists from Beyond the Grave. Kenobiitit ja Doug Bradleyn esittämä Pinhead-hahmo esiintyvät elokuvassa ensimmäista kertaa.
Elokuvalle on tehtailtu useita jatko-osia, suurin osa suoraan videolevitykseen.
Roolit

| 0 | 1 | 2 |
| --- | --- | --- |
|  Andrew Robinson  | … |  Larry Cotton   |
|  Clare Higgins  | … |  Julia Cotton   |
|  Ashley Laurence  | … |  Kirsty Cotton   |
|  Sean Chapman  | … |  Frank Cotton   |
|  Oliver Smith  | … |  Frank the Monster   |
|  Robert Hines  | … |  Steve   |
|  Anthony Allen  | … |  ensimmäinen uhri   |
|  Leon Davis  | … |  toinen uhri  |
|  Michael Cassidy  | … |  kolmas uhri   |
|  Frank Baker  | … |  Derelict   |
|  Kenneth Nelson  | … |  Bill   |
|  Gay Baynes  | … |  Evelyn   |
|  Niall Buggy  | … |  päivällisvieras   |
|  Dave Atkins  | … |  muuttomies   |
|  Oliver Parker  | … |  muuttomies   |
|  Pamela Sholto  | … |  valittava asiakas   |
|  Doug Bradley  | … |  Pinhead, johtava kenobiitti   |
|  Nicholas Vince  | … |  kenobiitti   |
|  Simon Bamford  | … |  kenobiitti   |
|  Grace Kirby  | … |  kenobiitti   |
|  Sharon Bower  | … |  hoitaja   |
|  Raul Newney  | … |  lääkäri   |
Aiheesta muualla

Hellraiser: Online
-elokuvasarja
Hellraiser (1987) – Hellbound – Hellraiser II (1988) – Hellraiser III: Hell on Earth (1992) – Hellraiser – veriviiva (1996) – Hellraiser: Inferno (2000) – Hellraiser: Maanpäällinen helvetti (2002) – Hellraiser: Deader (2005) – Hellraiser: Hellworld (2005)
Brothers of Destruction

Brothers of Destruction. Kane (vasemmalla) ja The Undertaker (oikealla).
The Brothers of Destruction (BOD) oli yhdysvaltalainen showpainitiimi, johon kuuluivat showpainijat The Undertaker ja Kane. Joukkue esiintyi satunnaisesti vuosien 1997 ja 2010 välillä, saavuttaen kaksi kertaa WWF World Tag Team Championship -tittelin ja kerran WCW Tag Team Championship -mestaruuden. The Undertaker ja Kane feudasivat 2010, jonka myötä myös Brothers of Destruction hajosi ainakin väliaikaisesti. Molemmat painijat mittelöivät WWE:n SmackDown -organisaatiossa.
Aiheesta muualla

The Undertakerin WWE-profiili (englanniksi)
Kanen WWE-profiili (englanniksi)
Cantleyn rautatieasema

Cantleyn rautatieasema on rautatieasema Cantleyn kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 1. toukokuuta 1844. Se suljettiin syyskuussa 1847, mutta avattiin taas uudelleen tammikuussa 1851. Sitä käytti 21 682 matkustajaa kaudella 2017–2018.
Aseman odotushuone.
Bredasdorp

| Bredasdorp |
| --- | --- |
 Näkymä Bredasdorpin keskustaan.
 Bredasdorp
 Koordinaatit: 34°32′00″S, 20°02′30″E 
Valtio:   Etelä-Afrikka
Provinssi:  Länsi-Kap
Piirikunta:  Overbergin piirikunta
Kunta:  Cape Agulhasin paikalliskunta
Pinta-ala:  
 – Kokonaispinta-ala:  25,15 km²
Väkiluku (2011):  15 524
 – Väestötiheys:  617,2 as./km²
Infobox OKVirheellinen NIMI-arvo: 
Bredasdorp on kaupunki Overbergin alueen eteläosassa Länsi-Kapin provinssissa Etelä-Afrikassa. Kaupungin väkiluku on 15 524 asukasta ja se on niin Overbergin piirikunnan kuin myös siihen kuuluvan Cape Agulhasin paikalliskunnan hallinnollinen ja taloudellinen keskus. Bredasdorpin suosituimpia matkakohteita ovat museot, taidegalleriat, historialliset kirkot ja Heuningbergin luonnonsuojelualue, missä esiintyy harvinaista fynbos-kasvillisuutta.
Bredasdorp perustettiin vuonna 1838, kun seudulla sijaitsevalle Langefonteinin maatilalle rakennettiin kirkko. Kaupunki on nimetty Kapkaupungin ensimmäisen pormestarin Michiel van Bredan mukaan.
Kaupunki sijaitsee noin 40–120 metriä merenpinnan yläpuolella Heuningbergin rinteillä, noin 160 km Kapkaupungista kaakkoon ja 35 km Cape Agulhasista, Afrikan mantereen eteläisimmästä pisteestä, pohjoiseen. Alueella vallitsee välimerenilmasto ja kaupungin sijainti vain 25 kilometrin etäisyydellä merestä tasoittaa lämpötilavaihteluita. Maataloudestaan tunnetussa Bredasdorpissa harjoitetaan karjan- ja lampaankasvatusta ja viljellään muun muassa vehnää ja rypsiä.
Vuoden 2011 väestönlaskennan mukaan Bredasdorpin asukkaista 66,5 % oli värillisiä, 19 % valkoisia, 12,7 % mustia ja loput 1,8 % muita. Kaupungin valtakieli on afrikaans, jota 83,1 % asukkaista puhuu äidinkielenään. Xhosaa puhuu 7,5 % ja englantia 4,3 % väestöstä.
Heikinlampi (Kivijärvi)

| Heikinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°13′59″N, 24°50′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  ei laskuojaa 
Järvinumero:  14.448.1.014
Mittaustietoja
Pinnankorkeus:  185,5 m  
Pituus:  290 m  
Leveys:  190 m  
Rantaviiva:  0,697 km  
Pinta-ala:  2,989 ha  
Tilavuus:  0,0001016 km³ 
Keskisyvyys:  3,4 m  
Suurin syvyys:  6,1 m  
Saaria:  ei saaria 
 fiHeikinlampi 
Heikinlampi  on Keski-Suomessa Kivijärvellä  Risuperän lähellä sijaitseva lampi.
Maantietoa

Lampi on 290 metriä pitkä, 190 metriä leveä, ja sen pinta-ala on 3,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 101 600 kuutiometriä. Sen keskisyvyys on 3,4 metriä ja suurin syvyys on 6,1 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Leukunjoen valuma-alueeseen (14.448) se kuuluu. Lammen vedenpinnan korkeus on 185,5 metriä mpy.
Belinda Emmett

Belinda Jane Emmett (12. huhtikuuta 1974 – 11. marraskuuta 2006) oli australialainen näyttelijä ja laulaja. Hänet muistetaan televisiosarjoista Home and Away ja All Saints.
Emmettillä todettiin rintasyöpä vuonna 1998. Myöhemmin se levisi luihin, ja näyttelijä kuoli marraskuussa 2006 ollessaan vasta 32-vuotias. Leskeksi jäi televisiopersoona Rove McManus, jonka kanssa Emmett oli avioitunut 29. tammikuuta 2005.
Emmett ennätti saattaa valmiiksi ensimmäisen albuminsa; So I Am julkaistiin postuumisti.
Aiheesta muualla

Belinda Emmett Internet Movie Databasessa. (englanniksi)